Stavanger Buss-selskap

Stavanger Busselskap var et transportselskap som drev bussruter i Stavanger kommune. Selskapet ble stiftet 10. juli 1937 og eksisterte som eget selskap frem til 1975. Det ble da slått sammen med de andre lokale busselskapene (Madla bilselskap, Sola busselskap, Tananger busselskap og Randaberg–Tasta billag) og fikk navnet Stavanger og Omegn Trafikkselskap (SOT). Ved starten hadde selskapet elleve busser, men antallet økte etterhvert. Fra 26. oktober 1947 ble linje 1 (Sentrum–Hillevåg) betjent av trolleybusser, og fra 26. juni 1949 var det trolleybuss også på linje 2 fra sentrum til Våland. Trolleybussdriften ble nedlagt 14. august 1963 og i januar 1964 ble det foretatt en større omlegning av linjenettet der linje 1 og 2 ble erstattet av andre linjer.

Etter ruteplanen fra 1964 var det følgende linjer:

Linje 3: Sentrum–Bergelandsgata–Midjord–Haugesundsgata–sentrum–Tasta–sentrum (hver halvtime)
Linje 4: Sentrum–Storhaug skole–Midjord–Karlsminnegata–sentrum–Kalhammeren–sentrum (hver time)
Linje 5: Sentrum–Karlsminnegata–Midjord–Storhaug skole–sentrum–Stokka–sentrum (hver time)
Linje 6: Sentrum–Haugesundsgata–Midjord–Bergelandsgata–sentrum–Eiganesveien–Tjensvoll–Rogaland sykehus–sentrum (hver time)
Linje 7: Sentrum–Rogaland sykehus–Tjensvoll–Eiganesveien–sentrum–Tasta–sentrum (hver halvtime)
Linje 8: Sentrum–Avaldsnesgata–Nylund skole–Haugesundsgata–sentrum–Rogaland sykehus–Gosen–sentrum (hver time)
Linje 9: Sentrum–Bergelandsgata–Midjord–Haugesundsgata–sentrum–Våland–Rogaland sykehus–Hillevåg–Rogaland sykehus–Våland–sentrum (hver halvtime)
Linje 10: Sentrum–Haugesundsgata–Midjord–Bergelandsgata–sentrum–Gamlingen–Gosen–Gamlingen–sentrum (hver time)
Linje 11: Sentrum–Rogaland sykehus–Åsen–Rogaland sykehus–sentrum–Tasta–sentrum (hver halvtime)
Linje 12: Sentrum–Eiganesveien–Tjensvoll–Rogaland sykehus–sentrum (hver halvtime)
Linje 13: Sentrum–Rogaland sykehus–Åsen–Rogaland sykehus–sentrum (hver halvtime)
Linje 14: Sentrum–Hillevåg–sentrum–Kalhammeren–sentrum (hver time)
Linje 15: Sentrum–Hillevåg–sentrum–Stokka–sentrum (hver time)

Næringsliv i Stavanger
Transport i Stavanger
Kollektivtransport i Rogaland
Selskaper etablert i 1937
Tidligere norske busselskaper
Selskaper opphørt i 1975
Rogalands samferdselshistorie
Stavangers historie